《旅秋 其三》
明代·黎景义

乡书无雁到家迟，世难还家未有期。

树影悠悠花悄悄，愁云漠漠草离离。浮生已悟庄周梦，摇落深知宋玉悲。

想得故园今夜月，不堪愁望更相思。

作者简介：黎景义（一六〇三—一六六二？），一名内美，字克和。顺德人。明思宗崇祯间诸生。黎遂球、陈邦彦、梁朝钟、陈子壮、张家玉等皆为其友。明清鼎革，奉母隐居桃山不出。著有《二丸居集》八卷。清陈伯陶编《胜朝粤东遗民录》有传。